

**საქართველოს მთავრობის მოხსენება
2022 წლის სახელმწიფო ბიუჯეტის შესრულების
მიმდინარეობის შესახებ**

**თბილისი**

**2022 წელი**

**მიმდინარე ძირითადი ეკონომიკური ტენდენციები**

## შესავალი

2021 წელს, პანდემიური წლის შემდეგ, ეკონომიკურმა ზრდამ 10.4 პროცენტი შეადგინა, რაც 2.9 პროცენტით აღემატება 2019 წლის მაჩვენებელს. გაუმჯობესებული მაკროეკონომიკური გარემოსა და სწრაფი აღდგენის ფონზე 2021 წლის პროგნოზით, 2022 წელს ეკონომიკური ზრდა 6 პროცენტზე იყო მოსალოდნელი.

2022 წელი საკმაოდ მაღალი ეკონომიკური ზრდით დაიწყო, პირველ კვარტალში ეკონომიკურმა ზრდამ 14.9 პროცენტი შეადგინა, ეს გარკვეულწილად ასევე განპირობებული იყო დაბალი საბაზო ეფექტით. რუსეთ-უკრაინის ომის მიუხედავად, უარყოფითი მაკროეკონომიკური რისკების რეალიზება არათუ მოხდა, არამედ - პირიქით, უკრაინიდან, ბელარუსიდან და რუსეთიდან შემოსული ტურისტების/მიგრანტების ფონზე საგრძნობლად გაიზარდა ფულადი გადმორიცხვები და ასევე სწრაფი ტემპებით აღდგა ტურიზმის სექტორი, რამაც კერძო მოხმარების ხარჯზე ეკონომიკური ზრდა დააჩქარა. შედეგად, 2022 წლის პირველი შვიდ თვეში, წინასწარი მონაცემებით, რეალური მთლიანი შიდა პროდუქტი 10.3 პროცენტით გაიზარდა. ეკონომიკური პარამეტრები რადიკალურად შეიცვალა აპრილიდან, რა დროსაც მნიშვნელოვნად გაიზარდა ექსპორტ-იმპორტის, დღგ-ის გადამხდელ საწარმოთა ბრუნვების, საფინანსო სექტორის ზრდის, წმინდა ფულადი გზავნილების და სხვა ეკონომიკური მაჩვენებლები.

 დადებითი ეკონომიკური ტენდენციების გათვალისწინებით, მიმდინარე წლის სექტემბერში განახლდა მაკროეკონომიკური პროგნოზების და განხორციელდა ცვლილებები 2022 წლის ბიუჯეტში.

განახლებული პროგნოზების საბაზისო სცენარის მიხედვით:

* ეკონომიკური ზრდის პროგნოზი 6.0%-დან გაიზარდა 8.5%-მდე;
* მთლიანი შიდა პროდუქტის დეფლატორი 4.5%-ის ნაცვლად განისაზღვრა 10.5%-ის ოდენობით;
* მთლიანი შიდა პროდუქტის ნომინალური მაჩვენებელი 64.8 მლრდ ლარიდან გაიზარდა 72.2 მლრდ ლარამდე;
* ბიუჯეტის დეფიციტი 4.4%-დან შემცირდა 3.2%-მდე;
* მთავრობის ვალის მაჩვენებელი 51.1%-დან შემცირდა 39.6%-მდე.

საბაზისო სცენარის პარალელურად მომზადებული იყო მაკროეკონომიკური პარამეტრების ოპტიმისტური და პესიმისტური სცენარები, რომლებიც დაფუძნებულია კონკრეტული რისკების მატერიალიზაციის ალბათობებზე.

ოპტიმისტური სცენარი ითვალისწინებდა უფრო მაღალ, 9.8%-იან ეკონომიკური ზრდას, და ნეგატიური რისკების ნაკლებად მატერიალიზაციის შემთხვევაში, იყო აღნიშნული მაჩვენებლის მიღწევის შესაძლებლობა.

## ძირითადი ეკონომიკური პარამეტრები

## მთლიანი შიდა პროდუქტის დინამიკა

საქსტატის წინასწარი მონაცემებით, 2022 წლის პირველ კვარტალში რეალურმა ზრდამ 14.9 პროცენტი, ხოლო მეორე კვარტალში 7.1 პროცენტი შეადგინა. შესაბამისად, პირველი ნახევრის მონაცემებით, მშპ-ს რეალური ზრდა 10.5 პროცენტის დონეზე დაფიქსირდა.

2022 წლის პირველი ნახევრის ეკონომიკურ აქტივობაში ზრდა აღინიშნებოდა შემდეგ დარგებში: ელექტროენერგიის, აირის, ორთქლის და კონდიცირებული ჰაერის მიწოდება 66.3 პროცენტი, განთავსების საშუალებებით უზრუნველყოფის და საკვების მიწოდების საქმიანობები 28.0 პროცენტი, ადმინისტრაციული და დამხმარე მომსახურების საქმიანობები 26.8 პროცენტი, ინფორმაცია და კომუნიკაცია 24.5 პროცენტი, ტრანსპორტი და დასაწყობება 23.3 პროცენტი, სამთომოპოვებითი მრეწველობა 19.1 პროცენტი, ხელოვნება, გართობა და დასვენება 17.6 პროცენტი, წყალმომარაგება, კანალიზაცია, ნარჩენების მართვა და დაბინძურებისაგან გასუფთავების საქმიანობები 17.5 პროცენტი.

## კერძო სექტორის როლი ეკონომიკურ ზრდაში

2022 წლის პირველ ნახევარში ბიზნეს სექტორის ბრუნვის მოცულობა 25.5 პროცენტით, ხოლო საწარმოთა მიერ გამოშვებული პროდუქციის ღირებულება 30.4 პროცენტით გაიზარდა. ბიზნეს სექტორში დასაქმებულთა რაოდენობა გაიზარდა 35.5 ათასი ადამიანით.

## ფასები

2022 წლის აგვისტოში საქართველოში ინფლაციის დონემ წინა წლის შესაბამის თვესთან შედარებით (წლიური ინფლაცია) 10.9 პროცენტი შეადგინა. ამავე პერიოდისათვის, საშუალო ინფლაცია 12.7 პროცენტის დონეზეა.

წლიური ინფლაციის ფორმირებაზე ძირითადი გავლენა იქონია ფასების ცვლილებამ შემდეგ ჯგუფებზე: სურსათი და უალკოჰოლო სასმელები: ფასები გაიზარდა 15.8%-ით, რაც ინფლაციის მთლიან მაჩვენებელზე 5.14 პროცენტული პუნქტით აისახა; ტრანსპორტი: ფასები გაიზარდა 15.6%-ით, რაც 1.87 პროცენტული პუნქტით აისახა; საცხოვრებელი, წყალი, ელ.ენერგია, აირი: ფასები გაიზარდა 12.4%-ით, რაც ინფლაციის მთლიან მაჩვენებელზე 1.19 პროცენტული პუნქტით აისახა; სასტუმროები, კაფეები და რესტორნები: ფასები გაიზარდა 14.9%-ით, რაც ინფლაციის მთლიან მაჩვენებელზე 0.63 პროცენტული პუნქტით აისახა.

## საგარეო სექტორი

2022 წლის იანვარ-აგვისტოში საქართველოში საქონლით საგარეო სავაჭრო ბრუნვამ 11 936.4 მლნ. აშშ დოლარი შეადგინა, რაც წინა წლის შესაბამისი პერიოდის მაჩვენებელზე 36.6 პროცენტით მეტია; აქედან ექსპორტი 3 571.4 მლნ. აშშ დოლარს შეადგენს (36.9 პროცენტით მეტი), ხოლო იმპორტი 8 364.9 მლნ. აშშ დოლარს (36.5 პროცენტით მეტი). საქართველოს უარყოფითმა სავაჭრო ბალანსმა 2022 წლის იანვარ-აგვისტოში 4 793.5 მლნ. აშშ დოლარი შეადგინა.

საქართველოს უმსხვილეს სავაჭრო პარტნიორებს შორის პირველი ადგილი ევროკავშირს უკავია, რომლის წილი 2022 წლის იანვარ-აგვისტოს მთლიანი საქონელბრუნვის 20.3 პროცენტს შეადგენს. მას მოსდევს თურქეთი 15.0 პროცენტი, რუსეთი 12.4 პროცენტი და ჩინეთი 10.3 პროცენტული წილებით.

ექსპორტში 15.9 პროცენტით პირველ ადგილზე ევროკავშირია (568.2 მლნ აშშ დოლარი), შემდეგ მოდიან ჩინეთი 14.1 პროცენტით (502.6 მლნ აშშ დოლარი), აზერბაიჯანი 11.8 პროცენტით (421.5 მლნ აშშ დოლარი), რუსეთი 11.5 პროცენტით (409.3 მლნ აშშ დოლარი) და თურქეთი 9.0 პროცენტით (321.5 მლნ აშშ დოლარი).

იმპორტში პირველი ადგილი ევროკავშირს უჭირავს 22.2 პროცენტით (1 860.3 მლნ აშშ დოლარი), შემდეგ მოდიან თურქეთი 17.5 პროცენტით (1 467.3 მლნ აშშ დოლარი), რუსეთი 12.8 პროცენტით (1 068.5 მლნ აშშ დოლარი), ჩინეთი 8.7 პროცენტით (724.0 მლნ აშშ დოლარი), აშშ 6.8 პროცენტით (569.3 მლნ აშშ დოლარი) და ა.შ.

სასაქონლო ჯგუფების მიხედვით ექსპორტში პირველ ადგილზე სპილენძის მადნები და კონცენტრატებია 19.1 პროცენტით, მომდევნო ადგილებს იკავებენ: მსუბუქი ავტომობილები 13.7 პროცენტი, ფეროშენადნობები 10.4 პროცენტი, აზოტოვანი სასუქები 5.4 პროცენტი და ყურძნის ნატურალური ღვინოები 4.1 პროცენტი.

იმპორტის სასაქონლო სტრუქტურაში პირველ ადგილზე მსუბუქი ავტომობილებია, რომელსაც მთლიან იმპორტში 11.2 პროცენტიანი წილი უკავია. შემდეგ მოდიან: ნავთობი და ნავთობპროდუქტები 10.4 პროცენტი, სპილენძის მადნები და კონცენტრატები 6.4 პროცენტი, სამკურნალო საშუალებები დაფასოებული 3.2 პროცენტი და ნავთობის აირები 3.1 პროცენტი.

## ფულადი გზავნილები

2022 წლის იანვარ-აგვისტოში წმინდა ფულადი გზავნილები წინა წლის შესაბამის პერიოდთან შედარებით 69.6 პროცენტით გაიზარდა და 2 211.9 მლნ აშშ დოლარი შეადგინა (907.9 მლნ აშშ დოლარით მეტი). წმინდა ფულადი გზავნილები გაზრდილია რუსეთიდან 354.8 პროცენტით და 932.5 მლნ აშშ დოლარი შეადგინა (727.5 მლნ აშშ დოლარით მეტი), იტალიიდან 12.4 პროცენტით და 275.4 მლნ აშშ დოლარი შეადგინა (30.4 მლნ აშშ დოლარით მეტი), აშშ-დან - 7.6 პროცენტით და 197.3 მლნ აშშ დოლარი შეადგინა (13.9 მლნ აშშ დოლარით მეტი), ისრაელიდან - 6.0 პროცენტით და 125.8 მლნ აშშ დოლარი შეადგინა (7.1 მლნ აშშ დოლარით მეტი). შემცირებულია საბერძნეთიდან 11.5 პროცენტით და 135.3 მლნ აშშ დოლარი შეადგინა (17.5 მლნ აშშ დოლარით ნაკლები).

## ტურიზმი

2022 წლის იანვარ-აგვისტოში, საქართველოს 3 256.4 ათასი საერთაშორისო მოგზაურების ვიზიტი განხორციელდა (2021 წლის 8 თვის მონაცემებით, ვიზიტორების რაოდენობა 1 054.3 ათასს შეადგენდა), რაც გასული წლის ანალოგიურ მაჩვენებელზე 208.9 პროცენტით მეტია. 2022 წლის იანვარ-აგვისტოს ვიზიტორების რაოდენობა 2019 წლის შესაბამისი პერიოდის ვიზიტორების რაოდენობასთან შედარებით 51.5 პროცენტითაა აღდგენილი (წყარო: საქართველოს ტურიზმის ეროვნული ადმინისტრაცია).

ტურიზმიდან მიღებულმა შემოსავლებმა 2 141.6 მლნ აშშ დოლარი შეადგინა, რაც 204.3 პროცენტით (1 437.8 მლნ აშშ დოლარით მეტი) მეტია გასული წლის მაჩვენებელზე. 2022 წლის იანვარ-აგვისტოს ტურიზმიდან შემოსავლები 2019 წლის შესაბამისი პერიოდის ტურიზმიდან შემოსავლებთან შედარებით აღდგენილია 94.6 პროცენტით (წყარო: საქართველოს ეროვნული ბანკი).

**ნაერთი ბიუჯეტის შემოსავლების ანალიზი**

**2022 წელი იანვარ-აგვისტო**

2022 წლის იანვარ-აგვისტოში შემოსავლების სახით ნაერთ ბიუჯეტში მობილიზებულია 11 957.9 მლნ ლარი, რაც წლიური საპროგნოზო მაჩვენებლის 69.5 პროცენტს შეადგენს. ხოლო გადასახადების ფაქტიური მაჩვენებელი წლიური საპროგნოზო მაჩვენებლის 67.9 პროცენტია.

**2022 წლის იანვარ-აგვისტოს ნაერთი ბიუჯეტის შემოსავლების**

**შესრულების მაჩვენებლები**

 მლნ ლარი

|   | 2022 წლის გეგმა | 2022 წლის 8 თვის ფაქტი | შესრულება % |
| --- | --- | --- | --- |
|  **შემოსავლები** | **17,205.0** | **11,957.9** | **69.5%** |
|  გადასახადები | 15,558.0 | 10,564.2 | 67.9% |
|  გრანტები | 422.0 | 249.5 | 59.1% |
|  სხვა შემოსავლები | 1,225.0 | 1,144.3 |  93.4% |

## მიმდინარე საგადასახადო შემოსავლების ანალიზი

2022 წლის იანვარ-აგვისტოში ნაერთ ბიუჯეტში გადასახადების სახით მობილიზებულია 10 564.2 მლნ ლარი, რაც წინა წლის შესაბამის პერიოდთან შედარებით 27.0 პროცენტით (2 245.1 მლნ ლარით) მეტია.

**2021-2022 წწ იანვარ-აგვისტოს გადასახადების ფაქტიური მაჩვენებლები**

მლნ ლარი

* **საშემოსავლო გადასახადის** წლიური გეგმა შეადგენს 4 640.0 მლნ ლარს. 8 თვის მდგომარეობით მობილიზებულია 3 302.5 მლნ ლარი, რაც წლიური გეგმის 71.2%, ხოლო 9 თვის გეგმის 95.5%-ია.
* **მოგების გადასახადის** გეგმა შეადგენს 1 620.0 მლნ ლარს. 8 თვის მდგომარეობით მობილიზებულია 1 392.6 მლნ ლარი, რაც წლიური გეგმის 86.0%, ხოლო 9 თვის გეგმის 107.3%-ია.
* **დღგ-ს** გეგმა შეადგენს 6 665.0 მლნ ლარს. 8 თვის მდგომარეობით მობილიზებულია 4 723.4 მლნ ლარი, რაც წლიური გეგმის 70.9%, ხოლო 9 თვის გეგმის 97.9%-ია.
* **აქციზის** გეგმა შეადგენს 1 890,0 მლნ ლარს. 8 თვის მდგომარეობით მობილიზებულია 1 203.1 მლნ ლარი, რაც წლიური გეგმის 63.7%, ხოლო 9 თვის გეგმის 92.2%-ია.
* **იმპორტის გადასახადის** გეგმა შეადგენს 85.0 მლნ ლარს. 8 თვის მდგომარეობით მობილიზებულია 75.9 მლნ ლარი, რაც წლიური გეგმის 89.3%, ხოლო 9 თვის გეგმის 128.7%-ია.
* **ქონების გადასახადის** გეგმა შეადგენს 528.0 მლნ ლარს. 8 თვის მდგომარეობით მობილიზებულია 465.3 მლნ ლარი, რაც წლიური გეგმის 88.1%, ხოლო 9 თვის გეგმის 114.0-ია.
* **სხვა გადასახადების** გეგმა შეადგენს 130.0 მლნ ლარს. 8 თვის შესრულების მაჩვენებელია უარყოფითია და შეადგენს -598.6 მლნ ლარს. სხვა გადასახადებში უარყოფითი მაჩვენებელი გამოწვეულია ზედმეტობების დაბრუნების მაღალი ტემპით, კერძოდ 8 თვის მდგომარეობით დაბრუნებული თანხა შეადგენს 1 421.7 მლნ ლარს.

**ნაერთი ბიუჯეტის საგადასახადო შემოსავლების დინამიკა, იანვარ-აგვისტო 2019-2022წწ.**

მლნ ლარი

**ინფორმაცია საქართველოს 2022 წლის 8 თვის სახელმწიფო ბიუჯეტის**

**შემოსულობების შესრულების შესახებ**

სახელმწიფო ბიუჯეტის შემოსულობები დაგეგმილია 19 362.6 მლნ ლარის ოდენობით. 8 თვის განმავლობაში მობილიზებულია 12 020.5 მლნ ლარი, რაც წლიური გეგმის 62.1%, ხოლო 9 თვის გეგმის 87.7%-ია.

2022 წლის სახელმწიფო ბიუჯეტის შემოსავლების საპროგნოზო მაჩვენებელი განისაზღვრა 14 560.4 მლნ ლარით. საანგარიშო პერიოდში მობილიზებული იქნა 10 043.13 მლნ ლარი, ანუ საპროგნოზო მაჩვენებლის 69.0%, ხოლო 9 თვის გეგმის 93.5%-ია.

**2022 წლის 8 თვის სახელმწიფო ბიუჯეტის შემოსავლების**

**შესრულების მაჩვენებლები**

 მლნ ლარი

|  |  |  |  |  |
| --- | --- | --- | --- | --- |
| **დასახელება** | **2022 წლის გეგმა** | **8 თვის ფაქტი** |  **+/-**  | **%** |
| **შემოსავლები** | **14,560.4** | **10,043.1** | **-4,517.3** | **69.0%** |
| გადასახადები | 13,423.7 | 8,951.4 | -4,472.2 | 66.7% |
| გრანტები | 341.8 | 246.1 | -95.6 | 72.0% |
| სხვა შემოსავლები | 795.0 | 845.5 | 50.5 | 106.4% |

2022 წლის **გადასახადების** საპროგნოზო მაჩვენებელი განისაზღვრა 13 423.7 მლნ ლარით. საანგარიშო პერიოდში მობილიზებულ იქნა 8 951.4 მლნ ლარი, ანუ საპროგნოზო მაჩვენებლის 66.7%.

**2022 წლის 8 თვის სახელმწიფო ბიუჯეტის საგადასახადო**

**შემოსავლების შესრულების მაჩვენებლები**

 მლნ ლარი

|  |  |  |  |  |
| --- | --- | --- | --- | --- |
| **დასახელება** | **2022 წლის გეგმა** | **8 თვის ფაქტი** | **+/-** | **%** |
| **გადასახადები** | **13,423.7** | **8,951.4** | **-4,472.2** | **66.7%** |
| საშემოსავლო გადასახადი | 4,300.0 | 3,052.6 | -1,247.4 | 71.0% |
| მოგების გადასახადი | 1,620.0 | 1,392.6 | -227.4 | 86.0% |
| დამატებული ღირებულების გადასახადი | 5,398.7 | 3,826.0 | -1,572.7 | 70.9% |
| აქციზი | 1,890.0 | 1,203.1 | -686.9 | 63.7% |
| იმპორტის გადასახადი | 85.0 | 75.9 | -9.1 | 89.3% |
| სხვა გადასახადი | 130.0 | -598.6 | -728.6 | -460.5% |

**გრანტების** 2022 წლის საპროგნოზო მაჩვენებელი განისაზღვრა 341.8 მლნ ლარით, საანგარიშო პერიოდში მობილიზებულ იქნა 246.1 მლნ ლარი, ანუ საპროგნოზო მაჩვენებლის 72.0%. მათ შორის:

* *ბიუჯეტის მხარდამჭრი გრანტები 121.4 მლნ.ლარი;*
* *საინვესტიციო გრანტები 21.7 მლნ.ლარი;*
* *სსიპ - ებიდან მიღებული გრანტები 42.7 მლნ.ლარი;*
* *მიზნობრივი გრანტები 60.3 მლნ.ლარი;*

**სხვა შემოსავლების** წლიური საპროგნოზო მაჩვენებელი განისაზღვრა 795.0 მლნ ლარის ოდენობით, მობილიზებულ იქნა 845.5 მლნ ლარი, ანუ საპროგნოზო მაჩვენებლის 106.4%.

**სხვა შემოსავლების შესრულების მაჩვენებლები**

მლნ ლარი

| **დასახელება** | **წლიური გეგმა** | **8 თვის ფაქტი** |  **+/-**  | **%** |
| --- | --- | --- | --- | --- |
| **სხვა შემოსავლები** | **795.0** | **845.5** | **50.5** | **106.4** |
|  **შემოსავლები საკუთრებიდან** | **462.0** | **540.3** | **78.3** | **116.9** |
|  პროცენტები | 180.0 | 171.2 | -8.8 | 95.1 |
| დივიდენდები | 207.0 | 356.1 | 149.1 | 172.0 |
| რენტა | 75.0 | 12.9 | -62.1 | 17.2 |
|  **საქონლისა და მომსახურების რეალიზაცია** | **78.0** | **66.0** | **-12.0** | **84.6** |
|  **ადმინისტრაციული მოსაკრებლები და გადასახდელები** | **75.3** | **64.6** | **-10.7** | **85.8** |
|  სალიცენზიო მოსაკრებლები | 0.3 | 0.4 | 0.1 | 134.7 |
|  სანებართვო მოსაკრებლები | 50.0 | 43.1 | -6.9 | 86.2 |
|  სარეგისტრაციო მოსაკრებლები | 2.0 | 1.3 | -0.7 | 66.7 |
|  სახელმწიფო ბაჟი | 20.0 | 17.6 | -2.4 | 87.8 |
|  საკონსულო მოსაკრებელი | 1.5 | 1.2 | -0.3 | 78.9 |
|  სამხედრო სავალდებულო სამსახურის გადავადების მოსაკრებელი | 1.0 | 0.5 | -0.5 | 53.5 |
|  სხვა არაკლასიფიცირებული მოსაკრებელი | 0.5 | 0.5 | -0.02 | 96.0 |
|  **არასაბაზრო წესით გაყიდული საქონელი და მომსახურება** | **2.7** | **1.4** | **-1.3** | **52.8** |
|  შემოსავლები საქონლის რეალიზაციიდან |  | 0.001 |  |  |
|  შემოსავლები მომსახურების გაწევიდან | 2.7 | 1.4 | -1.3 | 52.7 |
|  სხვა შემოსავლები არასაბაზრო წესით გაყიდული საქონლიდან და მომსახურებიდან |  | 0.002 |  |  |
| **სანქციები (ჯარიმები და საურავები)** | **110.0** | **85.0** | **-25.0** | **77.3** |
| **ტრანსფერები რომელიც სხვაგან არ არის კლასიფიცირებული** | **145.0** | **154.3** | **9.3** | **106.4** |

**არაფინანსური აქტივების კლებიდან** მობილიზებულ იქნა 131.8 მლნ ლარი, რაც საპროგნოზო მაჩვენებელის (300.0 მლნ ლარი) 43.9%-ია, ხოლო 9 თვის გეგმის 67.9%-ია. აღსანიშნავია, რომ პრივატიზაციდან მიღებული შემოსავლები სახელმწიფო ბიუჯეტში ირიცხება კვარტლის ბოლო კვირაში, შესაბამისად 8 თვის მონაცემები რეალურად ასახავს 6 თვის მაჩვენებელს და მესამე კვარტალში მობილიზებული თანხა ჩაირიცხება სექტემბრის ბოლოს;

**ფინანსური აქტივების** კლებიდან მობილიზებულ იქნა 104.3 მლნ ლარი, რაც საპროგნოზო მაჩვენებლის (150.0 მლნ ლარი) 69.5%-ია, ხოლო 9 თვის გეგმის 108.6%-ია.

**ვალდებულებების ზრდის სახით** ჯამში დაგეგმილია 4 352.2 მლნ ლარის მიღება. 8 თვეში მობილიზებულია 1 741.3 მლნ ლარი, რაც წლიური გეგმის 40,0%, ხოლო 9 თვის გეგმის 64.9%-ია. მათ შორის:

* + **საშინაო ფასიანი ქაღალდების**გამოშვებით დაგეგმილია 1 300.0 მლნ ლარის მობილიზება. 8 თვის მდგომარეობით მობილიზებულია 717.7 მლნ ლარი რაც წლიური გეგმის 55.2%, ხოლო 9 თვის გეგმის 55.4%-ია;
	+ **საინვესტიციო პროექტების ათვისება**დაგეგმილია 1 852.2 მლნ ლარის ოდენობით, საიდანაც 8 თვეში ათვისებულია 762.9 მლნ ლარი, რაც წლიური გეგმის 41.2%, ხოლო 9 თვის გეგმის 67.7%-ია;
	+ **ბიუჯეტის მხარდამჭერი კრედიტების**სახით დაგეგმილი 1 200.0 მლნ ლარიდან მიღებულია 260.7 მლნ ლარი, რაც წლიური გეგმის 21.7%, ხოლო 9 თვის გეგმის 100.3%-ია.

## 2022 წლის სახელმწიფო ბიუჯეტის გადასახდელების 8 შესრულება

„საქართველოს 2022 წლის სახელმწიფო ბიუჯეტის შესახებ“ საქართველოს კანონით სახელმწიფო ბიუჯეტის ***ასიგნებები*** განისაზღვრა 19 171.1 მლნ ლარით, ხოლო 8 თვის საკასო შესრულებამ შეადგინა 11 826.5 მლნ ლარი, რაც წლიური გეგმის 61.7%-ია. მათ შორის:

2022 წლის პირველი სექტემბრის მდგომარეობით **ხარჯების** დაზუსტებული გეგმა განისაზღვრა 14 444.5 მლნ ლარის ოდენობით, ხოლო 8 თვის საკასო შესრულებამ შეადგინა 9 420.6 მლნ ლარი, რაც წლიური გეგმის მაჩვენებლის 65.2%-ია.

საანგარიშო პერიოდში **ხარჯების შესრულება ეკონომიკური კლასიფიკაციის მუხლების** მიხედვით განისაზღვრა:

* + - * + **„შრომის ანაზღაურების”** მუხლი - 1 157.9 მლნ ლარით, რაც წლიური გეგმიური მაჩვენებლის (1 822.8 მლნ ლარი) 63.5%-ს, სახელმწიფო ბიუჯეტიდან გაწეული „ხარჯების“ 12.3%-ს, ხოლო სახელმწიფო ბიუჯეტიდან გაწეული მთლიანი გადასახდელების 9.8%-ს შეადგენს.
				+ **„საქონელი და მომსახურების”** მუხლი - 1 177.1 მლნ ლარით, რაც წლიური გეგმის (1 761.3 მლნ ლარი) 66.8%-ს, ხოლო სახელმწიფო ბიუჯეტიდან გაწეული გადასახდელების 10.0%-ს შეადგენს.
				+ **„პროცენტის”** მუხლი - 538.9 მლნ ლარით (წლიური გეგმის 765.0 მლნ ლარის 70.4%-ია), რაც სახელმწიფო ბიუჯეტიდან გაწეული გადასახდელების 4.6%-ს შეადგენს.
				+ **„სუბსიდიების”** მუხლი - 428.3 მლნ ლარით, რაც წლიური გეგმის (729.1 მლნ ლარი) 58.7%-ს, ხოლო სახელმწიფო ბიუჯეტიდან გაწეული გადასახდელების 3.6%-ს შეადგენს.
				+ **„გრანტების”** მუხლი - 566.2 მლნ ლარით, რაც წლიური გეგმიური მაჩვენებლის (1 136.5 მლნ ლარი) 49.8%-ს, ხოლო სახელმწიფო ბიუჯეტიდან გაწეული გადასახდელების 4.8%-ს შეადგენს, მათ შორის ავტონომიური რესპუბლიკებისა და ადგილობრივი თვითმმართველი ერთეულებისათვის გადასაცემი ტრანსფერების საკასო შესრულებამ შეადგინა 332.7 მლნ ლარი (მ.შ. 296.6 მლნ ლარი - კაპიტალური დანიშნულების გრანტები და 36.0 მლნ ლარი - მიმდინარე დანიშნულების გრანტები), საერთაშორისო ორგანიზაციებისათვის და უცხო სახელმწიფოთა მთავრობებისათვის გადასაცემმა გრანტმა შეადგინა 16.7 მლნ ლარი.
				+ **„სოციალური უზრუნველყოფის”** მუხლი - 4 022.7 მლნ ლარით, რაც წლიური გეგმიური პარამეტრის (5 744.4 მლნ ლარი) 70.0%-ს, ხოლო სახელმწიფო ბიუჯეტიდან გაწეული გადასახდელების 34.0%-ს შეადგენს.
				+ **„სხვა ხარჯების**” მუხლი - 1 529.6 მლნ ლარის ოდენობით, რაც წლიური გეგმის (2 485.4 მლნ ლარი) 61.5%-ს, სახელმწიფო ბიუჯეტიდან გაწეული „ხარჯების“ 16.2%-ს, ხოლო სახელმწიფო ბიუჯეტიდან გაწეული მთლიანი ასიგნებების 12.9%-ს შეადგენს. „სხვა ხარჯების” მუხლის სხვადასხვა კაპიტალური ხარჯების დასაფინანსებლად მიიმართა 553.6 მლნ ლარი, ხოლო სხვადასხვა მიმდინარე ხარჯების დასაფინანსებლად - 976.0 მლნ ლარი.

**2022 წლის სახელმწიფო ბიუჯეტის რვა თვის ხარჯების**

**სტრუქტურა ეკონომიკური კლასიფიკაციის მიხედვით (საკასო შესრულება)**

 **არაფინანსური აქტივების ზრდის**  დაზუსტებული გეგმა განისაზღვრა 3 009.4 მლნ ლარით, ხოლო 8 თვის საკასო შესრულებამ შეადგინა 1 638.7 მლნ ლარი, რაც წლიური გეგმის მაჩვენებლის 54.5%-ია.

 **ფინანსური აქტივების ზრდის**  დაზუსტებული გეგმა განისაზღვრა 479.0 მლნ ლარით, ხოლო 8 თვის საკასო შესრულებამ შეადგინა 115.7 მლნ ლარი, რაც წლიური გეგმის მაჩვენებლის 24.2%-ია.

 **ვალდებულებების კლების**  დაზუსტებული გეგმა განისაზღვრა 1 238.1 მლნ ლარით, ხოლო 8 თვის საკასო შესრულებამ შეადგინა 651.5 მლნ ლარი, რაც წლიური გეგმის მაჩვენებლის 52.6%-ია.

**ბიუჯეტის გადასახდელების შესრულება თვეების მიხედვით წლიურ ფაქტთან შედარებით (2018-2022 იანვარი-აგვისტო)**

**სახელმწიფო ბიუჯეტის გადასახდელები**

*მლნ ლარი*

|  |  |  |  |  |
| --- | --- | --- | --- | --- |
| **დ ა ს ა ხ ე ლ ე ბ ა** | **2022 წლის დაზუსტებული გეგმა (31.08.2022)** | **2022 წლის 8 თვის ფაქტი** | **სხვაობა (წლიური დაზუსტებული გეგმა-საკასო ხარჯი)** | **ფაქტი/ წლიური გეგმა**  |
| გადასახდელები | 19,171.1 | 11,826.5 | 7,344.6 | 61.7% |
| ხარჯები | 14,444.5 | 9,420.6 | 5,023.9 | 65.2% |
|  შრომის ანაზღაურება | 1,822.8 | 1,157.9 | 664.9 | 63.5% |
|  საქონელი და მომსახურება | 1,761.3 | 1,177.1 | 584.2 | 66.8% |
|  პროცენტი | 765.0 | 538.9 | 226.2 | 70.4% |
|  სუბსიდიები | 729.1 | 428.3 | 300.8 | 58.7% |
|  გრანტები | 1,136.5 | 566.2 | 570.3 | 49.8% |
|  სოციალური უზრუნველყოფა | 5,744.4 | 4,022.7 | 1,721.7 | 70.0% |
|  სხვა ხარჯები | 2,485.4 | 1,529.6 | 955.8 | 61.5% |
|  არაფინანსური აქტივების ზრდა | 3,009.4 | 1,638.7 | 1,370.8 | 54.5% |
|  ფინანსური აქტივების ზრდა | 479.0 | 115.7 | 363.3 | 24.2% |
|  ვალდებულებების კლება | 1,238.1 | 651.5 | 586.6 | 52.6% |

სახელმწიფო ბიუჯეტის ხარჯები და არაფინანსური აქტივების ზრდა **ფუნქციონალურ ჭრილში,** ძირითადი ფუნქციონალური კატეგორიების მიხედვით, შემდეგი სტრუქტურით ხასიათდება:

* + - * + **საერთო დანიშნულების სახელმწიფო მომსახურების** ხაზით გაწეულმა საკასო ხარჯმა შეადგინა 1 251.3 მლნ ლარი, რაც წლიური გეგმიური მაჩვენებლის (2 121.8 მლნ ლარი) 59.0%-ია. აღნიშნული თანხიდან 332.7 მლნ ლარი წარმოადგენს ადგილობრივი თვითმმართველი ერთეულებისა და ავტონომიური რესპუბლიკებისათვის გადაცემულ ტრანსფერებს.
				+ **თავდაცვის ღონისძიებების** დასაფინანსებლად 8 თვეში მიმართული იყო 721.5 მლნ ლარი, რაც წლიური გეგმიური მაჩვენებლის (1 053.4 მლნ ლარი) 68.5%-ია;
				+ **საზოგადოებრივი წესრიგის და უსაფრთხოების** დასაფინანსებლად 8 თვეში მიმართული იყო 941.3 მლნ ლარი, რაც წლიური გეგმიური მაჩვენებლის (1 470.5 მლნ ლარი) 64.0-%ია;
				+ **ეკონომიკური საქმიანობის ხაზით** გაწეულმა საკასო ხარჯმა შეადგინა 2 056.9 მლნ ლარი, ანუ წლიური გეგმიური მაჩვენებლის (3 852.2 მლნ ლარი) 53.4-ია%;
				+ **გარემოს დაცვის ხაზით** დაზუსტებული გეგმით გათვალისწინებულია 121.3 მლნ ლარის გამოყოფა, ხოლო 8 თვეში გაწეულმა საკასო ხარჯმა შეადგინა 70.8 მლნ ლარი, ანუ გეგმიური მაჩვენებლის 58.3-ია%;
				+ **საბინაო-კომუნალური მეურნეობის დაფინანსებაზე** დაზუსტებული გეგმით გათვალისწინებულია 269.2 მლნ ლარის გამოყოფა, ხოლო 8 თვეში გაწეულმა საკასო ხარჯმა შეადგინა 108.8 მლნ ლარი, ანუ გეგმიური მაჩვენებლის 40.4 -ია%;
				+ **ჯანმრთელობის დაცვის ხაზით** დასაფინანსებლად 8 თვეში მიმართული იყო 1 377.5 მლნ ლარი, რაც წლიური გეგმიური მაჩვენებლის (1 848.2 მლნ ლარი) 74.5-ია%;
				+ **საქმიანობა დასვენების, კულტურისა და რელიგიის სფეროში** დაფინანსდა 286.1 მლნ ლარით, რაც წლიური გეგმიური მაჩვენებლის - 416.3 მლნ ლარის, 68.7%-ს შეადგენს;
				+ **განათლების ხაზით** დასაფინანსებლად 8 თვეში მიმართული იყო 1 181.8 მლნ ლარი, რაც წლიური გეგმიური მაჩვენებლის (1 841.4 მლნ ლარი) 64.2-ია%;
				+ **სოციალური დაცვის ხაზით** დასაფინანსებლად 8 თვეში მიმართული იყო 3 063.3 მლნ ლარი, რაც წლიური გეგმიური მაჩვენებლის (4 459.5 მლნ ლარი) 68.7-ია%;

**2022 წლის სახელმწიფო ბიუჯეტის რვა თვის
 დაფინანსების სტრუქტურა ფუნქციონალურ ჭრილში (საკასო შესრულება)**

წლიური საბიუჯეტო კანონის დაზუსტებული გეგმით **სახელმწიფო ვალდებულებების მომსახურების და დაფარვის** მიზნით განსაზღვრულია 1 995.0 მლნ ლარი, ხოლო რვა თვის საკასო შესრულებამ შეადგინა 1 182.2 მლნ ლარი, მათ შორის:

* + - * + **საგარეო სახელმწიფო** ვალდებულებების მომსახურებისა და დაფარვისათვის 8 თვეში სახელმწიფო ბიუჯეტიდან მიიმართა 767.6 მლნ ლარი. აქედან, ვალების მომსახურებისათვის (პროცენტების გადახდა) გაწეულმა ხარჯმა შეადგინა 146.3 მლნ ლარი, ხოლო ვალების დაფარვისათვის მიიმართა 621.4 მლნ ლარი.
				+ **საშინაო სახელმწიფო** ვალდებულებების მომსახურებისა და დაფარვისათვის 8 თვეში სახელმწიფო ბიუჯეტიდან მიიმართა 414.6 მლნ ლარი. აქედან, ვალების მომსახურებისათვის (პროცენტების გადახდა) გაწეულმა ხარჯმა შეადგინა 392.6 მლნ ლარი, ხოლო ვალების დაფარვისათვის მიიმართა 22.0 მლნ ლარი.

**საქართველოს სახელმწიფო ვალი**

2022 წლის 31 აგვისტოს მდგომარეობით საქართველოს სახელმწიფო ვალის ნაშთმა შეადგინა 28 835.3 მლნ ლარი, მათ შორის:

მლნ ლარი

|  |  |
| --- | --- |
| **სახელმწიფო ვალი** | 28,835.3 |
|         სახელმწიფო საგარეო ვალი | 22,340.8 |
|         სახელმწიფო საშინაო ვალი | 6,494.5 |
|  |
| **მთავრობის ვალი** | 27,633.7 |
|         მთავრობის საგარეო ვალი | 21,095.4 |
|         მთავრობის საშინაო ვალი | 6,538.3 |

2022 წლის 1 სექტემბრის მდგომარეობით სახელმწიფო ბიუჯეტიდან **ავტონომიური რესპუბლიკების რესპუბლიკური და ადგილობრივი თვითმმართველი ერთეულების ბიუჯეტებისათვის** გადარიცხულმა ტრანსფერებმა შეადგინა 332.7 მლნ ლარი. აქედან, მიზნობრივი ტრანსფერი დელეგირებული უფლებამოსილების განსახორციელებლად – 8.9 მლნ ლარი, სპეციალური (მიმდინარე) ტრანსფერი – 27.1 მლნ ლარი (მათ შორის ავტონომიური რესპუბლიკების რესპუბლიკური ბიუჯეტებისათვის სპეციალური ტრანსფერის სახით  – 8.3 მლნ ლარი), ხოლო კაპიტალური - 296.6 მლნ ლარი (მათ შორის სპეციალური - 133.3 მლნ ლარი).

ამასთან, საქართველოს მთავრობის 2022 წლის 14 ივნისის N1074 განკარგულებით აჭარის ავტონომიურ რესპუბლიკას წინა წლებში წარმოქმნილი დავალიანების დაფარვისა და სასამართლო გადაწყვეტილებების აღსრულების ფონდიდან სესხის სახით გამოეყო 20.0 მილიონი ლარი, რომელიც 1 სექტემბრის მდგომარეობით სრულად არის გადარიცხული.

**2022 წლის 8 თვის განმავლობაში:**

* საქართველოს მთავრობის სარეზერვო ფონდიდან გაწეულმა საკასო შესრულებამ შეადგინა 15 973.4 ათასი ლარი;
* საქართველოს რეგიონებში განსახორციელებელი პროექტების ფონდიდან გამოყოფილი ასიგნების საკასო შესრულებამ შეადგინა 162 460.5 ათასი ლარი;
* მაღალმთიანი დასახლებების განვითარების ფონდიდან გამოყოფილი ასიგნების საკასო შესრულებამ შეადგინა 5 409.1 ათასი ლარი;
* წინა წლებში წარმოქმნილი დავალიანების დაფარვისა და სასამართლო გადაწყვეტილებების აღსრულების ფონდიდან მიიმართა 21 048.6 ათასი ლარი, მათ შორის შესაბამისი სააღსრულებო ბიუროების საინკასო დავალებებით, სახაზინო სამსახურის ანგარიშებიდან წინა პერიოდში წარმოქმნილი ვალდებულებების დაფარვაზე სასამართლო გადაწყვეტილებებით დაკისრებული თანხების სახით ავტომატურ რეჟიმში, იძულების წესით ჩამოჭრილი იქნა 5 270.5 ათასი ლარი (ფიზიკური პირების სასარგებლოდ 4 787.3 ათასი ლარი, ხოლო იურიდიული პირების სასარგებლოდ – 483.2 ათასი ლარი).
* 2022 წლის 1 სექტემბრის მდგომარეობით სახელმწიფო ბიუჯეტის ანგარიშებზე არსებულმა ნაშთმა შეადგინა 1 075 393.5 ათასი ლარი.

**მხარჯავი დაწესებულებების 2022 წლის 8 თვის შესრულების მაჩვენებლები**

 ***მლნ ლარი***

| **კოდი**  | **დ ა ს ა ხ ე ლ ე ბ ა** | **2022 წლის დაზუსტებული გეგმა (01.09.2022 მდგომარეობით)** | **გადახდა** | **%** |
| --- | --- | --- | --- | --- |
| 00 00 | ჯამური | 19,171.1 | 11,826.5 | 61.7% |
| 01 00 | საქართველოს პარლამენტი და მასთან არსებული ორგანიზაციები | 68.0 | 40.0 | 58.7% |
| 02 00 | საქართველოს პრეზიდენტის ადმინისტრაცია | 9.1 | 5.3 | 58.5% |
| 03 00 | საქართველოს ბიზნესომბუდსმენის აპარატი | 0.8 | 0.4 | 55.7% |
| 04 00 | საქართველოს მთავრობის ადმინისტრაცია | 27.5 | 18.6 | 67.7% |
| 05 00 | სახელმწიფო აუდიტის სამსახური | 18.5 | 11.1 | 59.8% |
| 06 00 | საქართველოს ცენტრალური საარჩევნო კომისია | 34.4 | 21.9 | 63.6% |
| 07 00 | საქართველოს საკონსტიტუციო სასამართლო | 5.0 | 2.8 | 57.1% |
| 08 00 | საქართველოს უზენაესი სასამართლო | 14.4 | 8.6 | 59.7% |
| 09 00 | საერთო სასამართლოები | 99.1 | 53.1 | 53.6% |
| 10 00 | საქართველოს იუსტიციის უმაღლესი საბჭო | 6.8 | 2.7 | 39.3% |
| 11 00 | სახელმწიფო რწმუნებულის ადმინისტრაცია აბაშის, ზუგდიდის, მარტვილის, მესტიის, სენაკის, ჩხოროწყუს, წალენჯიხის, ხობის მუნიციპალიტეტებსა და ქალაქ ფოთის მუნიციპალიტეტში | 1.0 | 0.6 | 63.4% |
| 12 00 | სახელმწიფო რწმუნებულის ადმინისტრაცია ლანჩხუთის, ოზურგეთისა და ჩოხატაურის მუნიციპალიტეტებში | 0.8 | 0.5 | 61.1% |
| 13 00 | სახელმწიფო რწმუნებულის ადმინისტრაცია ბაღდათის, ვანის, ზესტაფონის, თერჯოლის, სამტრედიის, საჩხერის, ტყიბულის, წყალტუბოს, ჭიათურის, ხარაგაულის, ხონის მუნიციპალიტეტებსა და ქალაქ ქუთაისის მუნიციპალიტეტში | 0.9 | 0.6 | 64.2% |
| 14 00 | სახელმწიფო რწმუნებულის ადმინისტრაცია ახმეტის, გურჯაანის, დედოფლისწყაროს, თელავის, ლაგოდეხის, საგარეჯოს, სიღნაღისა და ყვარლის მუნიციპალიტეტებში | 0.9 | 0.5 | 62.5% |
| 15 00 | სახელმწიფო რწმუნებულის ადმინისტრაცია დუშეთის, თიანეთის, მცხეთისა და ყაზბეგის მუნიციპალიტეტებში | 0.8 | 0.5 | 63.0% |
| 16 00 | სახელმწიფო რწმუნებულის ადმინისტრაცია ამბროლაურის, ლენტეხის, ონისა და ცაგერის მუნიციპალიტეტებში | 0.8 | 0.5 | 66.6% |
| 17 00 | სახელმწიფო რწმუნებულის ადმინისტრაცია ადიგენის, ასპინძის, ახალციხის, ახალქალაქის, ბორჯომისა და ნინოწმინდის მუნიციპალიტეტებში | 0.8 | 0.5 | 68.2% |
| 18 00 | სახელმწიფო რწმუნებულის ადმინისტრაცია ბოლნისის, გარდაბნის, დმანისის, თეთრი წყაროს, მარნეულის, წალკის მუნიციპალიტეტებსა და ქალაქ რუსთავის მუნიციპალიტეტში | 1.0 | 0.6 | 63.4% |
| 19 00 | სახელმწიფო რწმუნებულის ადმინისტრაცია გორის, კასპის, ქარელისა და ხაშურის მუნიციპალიტეტებში | 0.8 | 0.5 | 61.0% |
| 20 00 | საქართველოს სახელმწიფო უსაფრთხოების სამსახური | 148.7 | 97.2 | 65.4% |
| 21 00 | საქართველოს პროკურატურა | 48.2 | 29.3 | 60.7% |
| 22 00 | შერიგებისა და სამოქალაქო თანასწორობის საკითხებში საქართველოს სახელმწიფო მინისტრის აპარატი | 3.5 | 2.2 | 63.0% |
| 23 00 | საქართველოს ფინანსთა სამინისტრო | 105.4 | 63.1 | 59.8% |
| 24 00 | საქართველოს ეკონომიკისა და მდგრადი განვითარების სამინისტრო | 951.9 | 476.4 | 50.0% |
| 25 00 | საქართველოს რეგიონული განვითარებისა და ინფრასტრუქტურის სამინისტრო | 2,895.0 | 1,511.1 | 52.2% |
| 26 00 | საქართველოს იუსტიციის სამინისტრო | 311.8 | 199.1 | 63.8% |
| 27 00 | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო | 6,028.5 | 4,218.3 | 70.0% |
| 28 00 | საქართველოს საგარეო საქმეთა სამინისტრო | 177.8 | 109.4 | 61.5% |
| 29 00 | საქართველოს თავდაცვის სამინისტრო | 1,004.3 | 689.4 | 68.6% |
| 30 00 | საქართველოს შინაგან საქმეთა სამინისტრო | 865.0 | 574.0 | 66.4% |
| 31 00 | საქართველოს გარემოს დაცვისა და სოფლის მეურნეობის სამინისტრო | 611.3 | 372.2 | 60.9% |
| 32 00 | საქართველოს განათლებისა და მეცნიერების სამინისტრო | 1,684.8 | 1,095.5 | 65.0% |
| 33 00 | საქართველოს კულტურის, სპორტისა და ახალგაზრდობის სამინისტრო | 359.2 | 244.5 | 68.1% |
| 34 00 | საქართველოს დაზვერვის სამსახური | 15.4 | 9.9 | 64.0% |
| 35 00 | სსიპ - საჯარო სამსახურის ბიურო | 1.7 | 1.4 | 82.8% |
| 36 00 | სსიპ - იურიდიული დახმარების სამსახური | 8.2 | 5.1 | 62.6% |
| 37 00 | სსიპ - ვეტერანების საქმეთა სახელმწიფო სამსახური | 9.5 | 6.3 | 66.4% |
| 38 00 | სსიპ – საქართველოს ფინანსური მონიტორინგის სამსახური | 2.3 | 1.4 | 62.8% |
| 39 00 | ა(ა)იპ - საქართველოს სოლიდარობის ფონდი | 0.3 | 0.2 | 56.9% |
| 40 00 | საქართველოს სახელმწიფო დაცვის სპეციალური სამსახური | 67.2 | 43.3 | 64.4% |
| 41 00 | საქართველოს სახალხო დამცველის აპარატი | 8.9 | 4.4 | 49.1% |
| 42 00 | სსიპ – საზოგადოებრივი მაუწყებელი | 82.2 | 61.7 | 75.1% |
| 43 00 | სსიპ - საქართველოს კონკურენციის ეროვნული სააგენტო | 3.4 | 1.9 | 55.8% |
| 44 00 | ყოფილი სამხრეთ ოსეთის ავტონომიური ოლქის ტერიტორიაზე დროებითი ადმინისტრაციულ-ტერიტორიული ერთეულის ადმინისტრაცია - სამხრეთ ოსეთის ადმინისტრაცია | 2.6 | 1.8 | 67.2% |
| 45 00 | საქართველოს საპატრიარქო | 25.0 | 17.2 | 68.8% |
| 46 00 | სსიპ – ლევან სამხარაულის სახელობის სასამართლო ექსპერტიზის ეროვნული ბიურო | 10.0 | 7.0 | 69.8% |
| 47 00 | სსიპ – საქართველოს სტატისტიკის ეროვნული სამსახური – საქსტატი | 13.0 | 7.8 | 60.3% |
| 48 00 | სსიპ - საქართველოს მეცნიერებათა ეროვნული აკადემია | 4.4 | 2.7 | 61.5% |
| 49 00 | საქართველოს სავაჭრო-სამრეწველო პალატა | 1.6 | 1.0 | 63.6% |
| 50 00 | სსიპ - რელიგიის საკითხთა სახელმწიფო სააგენტო | 6.4 | 4.8 | 74.7% |
| 51 00 | სახელმწიფო ინსპექტორის სამსახური | 11.3 | 5.6 | 49.3% |
| 52 00 | სსიპ - სახელმწიფო ენის დეპარტამენტი | 0.5 | 0.3 | 61.0% |
| 53 00 | სსიპ - საჯარო და კერძო თანამშრომლობის სააგენტო | 0.3 | 0.2 | 56.6% |
| 54 00 | ეროვნული უსაფრთხოების საბჭოს აპარატი | 3.4 | 1.7 | 49.5% |
| 55 00 | საერთო-სახელმწიფოებრივი მნიშვნელობის გადასახდელები | 3,406.6 | 1,788.3 | 52.5% |
| 56 00 | სსიპ - ქუთაისის საერთაშორისო უნივერსიტეტი | 0.0 | 1.1 | #DIV/0! |
| 58 00 | ა(ა)იპ - ათასწლეულის ფონდი | 0.0 | 0.2 | #DIV/0! |
| 79 00 | ა(ა)იპ - მშვიდობის ფონდი უკეთესი მომავლისთვის | 0.0 | 0.3 | #DIV/0! |